Modimo, jwalo ka Melkisedeke , o entswe ntho tse pedi akeke a fetoha. Reka ikenya ho Melkisedeke. Kgabagare ka December 1998, ke ne ke le mo Afrika! Jaanong ke ne ke fitlheletse keletso e ke neng ke ntse ke na le yone go tloga ke le monnye. Ka metlha ke ne ke kgatlhega tota fa ke akanya ka mafelo a a bulegileng a Afrika le diphologolo tsa naga tse di kgatlhang. Jaanong ke ne ke gorogile mo Afrika! Ka yone nako eo, ke ne ke fitlheletse keletso e nngwe gape e ke neng ke sa bolo go nna le yone. Ke ne ke le moreri wa efangele wa nako e e tletseng kwa nageng e sele. Ba le bantsi ba ne ba tsaya gore seno ga se kitla se kgonega. Ga ke bone sentle, mme ke tsamaya mo mebileng e e tletseng motlhaba ya metse ya Afrika ke thusiwa ke ntša e e thapiseditsweng go tsamaya mo mebileng ya ditoropo tsa Yuropa. Mma ke go tlotlele gore go tlile jang gore ke ye go direla kwa Afrika le kafa Jehofa a neng a nnaya ‘dikopo tsa pelo ya me’ ka gone.—Pesalema 37:4.